NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 33/2010

**1383a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o obaloch (tlač 1383) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1900 z 3. februára 2010 pridelila vládny návrh zákona o obaloch (tlač 1383) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie, rozpočet a menu**

 **Výboru Národnej rady Slovenskej republiky pre hospodársku politiku a**

 **Výboru Národnej rady Slovenskej republiky pre pôdohospodárstvo, životné prostredie a ochranu prírody**

 Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 815 z 23. februára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie, rozpočet a menu uznesením č. 650 z 24. februára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre hospodársku politiku uznesením č. 657 z 23. februára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 543 z 25. februára 2010 s vládnym návrhom zákona **súhlasil**  a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

* 1. K § 2 písm. b)

V § 2 písm. b) sa slová „tovarov a“ nahrádzajú slovami „tovarov, ktorý“.

Legislatívna pripomienka, ktorou sa zdôrazňuje v súlade s legislatívnym zámerom kumulatívny charakter dvoch podmienok, splnením ktorých má obal charakter spotrebiteľského obalu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 2 písm. e)

V § 2 písmene e) sa na konci slov „opakovane použije“ pripájajú slová „na ten istý účel, na ktorý bol určený“.

Ide o legislatívno-technickú pripomienku, ktorou sa sleduje spresnenie právneho textu v súlade s čl. 3 ods. 5 smernice Európskeho parlamentu a Rady 94/62/ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 2 písm. n)

V § 2 písm. n) sa za slovo „aeróbne“ vkladá slovo „(kompostovanie)“ a za slovo „anaeróbne“ sa vkladá slovo „(biometanizácia)“.

Ide o legislatívno-technickú pripomienku, ktorou sa sleduje spresnenie právneho textu v súlade čl. 3 ods. 9 smernice Európskeho parlamentu a Rady 94/62/ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 2 písm. n)

V § 2 písm. n) sa slovo „skládkovanie“ nahrádza slovami „ukladanie na skládku“.

Legislatívna pripomienka, ktorou sa precizuje pojem v súlade s terminológiou zákona č. 223/2001 Z. z. o odpadoch o odpadoch a o zmene a doplnení niektorých zákonov v znení neskorších predpisov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 3 ods. 1

V § 3 ods. 1 písm. b) sa slovo „eliminácie“ nahrádza slovami „ich eliminácia“.

Ide o legislatívno-technickú pripomienku, ktorou sa sleduje spresnenie právneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 3 ods. 2

V § 3 ods. 2 sa slová „ním alebo na základe jeho“ nahrádzajú slovami „ňou alebo na základe jej“.

Štylistická pripomienka.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 3 ods. 5

V § 3 ods. 5 sa odkaz 4 nad slovami „predajnej ploche“ vypúšťa. Zároveň sa vypúšťa poznámka pod čiarou k odkazu 4.

Nasledujúce odkazy sa prečíslujú.

Legislatívna pripomienka; právny predpis, na ktorý odkaz odkazuje, bol zrušený zákonom č. 250/2007 Z. z., ktorý nedefinuje pojem „predajná plocha“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. K § 7 ods. 3

V § 7 ods. 3 sa slová „nebezpečných chemických látok a prípravkov“ nahrádzajú slovami „nebezpečných látok a nebezpečných prípravkov“.

Legislatívna pripomienka, ktorou sa precizuje predmetné ustanovenie v zmysle terminológie zákona č. 163/2001 Z. z. o chemických látkach a chemických prípravkoch v znení neskorších predpisov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

* 1. Do vládneho návrhu zákona o obaloch (tlač 1383) sa vkladá nový článok II, ktorý znie:

„Čl. II

Zákon č. 223/2001 Z .z. o odpadoch a o zmene a doplnení niektorých zákonov v znení zákona č. 553/2001 Z. z., zákona č. 96/2002 Z. z., zákona č. 261/2002 Z .z., zákona č. 393/2002 Z .z., zákona č. 529/2002 Z. z., zákona č. 188/2003 Z. z., zákona č. 245/2003 Z .z., zákona č.525/2003 Z. z., zákona č.17/2004 Z. z., zákona č. 24/2004 Z. z., zákona č.443/2004 Z .z,., zákona č.582/2004 Z. z., zákona č.587/2004 Z. z., zákona č.733/2004 Z .z., zákona č.479/2005 Z .z., zákona č. 532/2005 Z. z., zákona č.571/2005 Z. z., zákona č.127/2006 Z .z., zákona č.514/2008 Z. z., zákona č.515/2008 Z. z., zákona č.519/2008 Z .z., zákona č.160/2009 Z .z. a zákona č.386/2009 Z .z. sa mení takto

V § 63 ods. 1 písm. h) znie:

„h) podporu zameranú na výskum ,vývoj , vyhľadávanie a aplikáciu nových technológií zhodnocovania odpadov.“.“.

Doterajšie § 1 až 25 návrhu zákona sa označujú ako „Čl. I“ Text § 26 sa označuje ako Čl. III.

Zároveň sa do názvu zákona dopĺňajú slová „a o zmene zákona č. 223/2001 Z .z. o odpadoch a o zmene a doplnení niektorých zákonov v znení neskorších predpisov“.

Znenie predmetného bodu zákona č. 223/2001 neumožňuje jednoznačné definovanie použitia prostriedkov. Pojem „vyhľadávanie“ je spravidla chápaný ako „vyhľadávanie informácie o už existujúcich technológiách“ (prevažne zo zahraničia). Navrhované znenie umožní do procesu zapojiť i slovenské subjekty napr. vysoké školy, čím sa dosiahne priaznivejšie ekonomické využitie prostriedkov v spojení so zamestnaním občanov Slovenskej republiky.

**Výbor Národnej rady Slovenskej republiky pre hospodársku politiku**

**Gestorský výbor odporúča schváliť**

* 1. K prílohe č. 2

V prílohe č. 2 sa v prvej zátvorke za slová „zv. 13“ vkladá bodkočiarka a slová „ Ú. v. ES L 365, 31.12.1994.“ v druhej zátvorke sa za číslovku „4“ vkladá bodkočiarka a slová „ Ú. v. EÚ L 284, 31.10.2003.“ a v tretej zátvorke sa za číslovku „34“ vkladá bodkočiarka a slová „ Ú. v. EÚ L 47, 18.2. 2004.“.

Ide o legislatívno-technickú pripomienku, ktorou sa sleduje spresnenie citácie preberaného právneho aktu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

 Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 10 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o obaloch (tlač 1383) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

 Spoločná správa výborov Národnej rady Slovenskej republiky o prerokovaní vládneho návrhu zákona o obaloch (tlač 1383) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 561 z 2. marca 2010.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jozef **Ď u r a č k a** v. r.

predseda výboru